stanford-oval/wikipedia huggingface dataset:
Léon Bakst
Nousu kuuluisuuteen

Bakst maalasi myös muotokuvia Filipp Maljavin (1899), Vasili Rozanov (1901), Andrei Belyi (1905) sekä Zinaida Gippius (1906). Hän työskenteli suuriruhtinas Vladimir Aleksandrovitšin lasten taideopettajana. Vuonna 1902 hän sai tilauksen keisari Nikolai II:lta, ja näin syntyi Pariisissa maalaus Venäläisten merimiesten tapaaminen.
Vuonna 1898 Bakst asetti teoksiaan esille Djagilevin järjestämässä ensimmäisessä suomalaisten ja venäläisten taiteilijoiden näyttelyssä, Pietarissa, joka oli osa Mir iskusstvan näyttelyä. Myös Münchenissä hän osallistui Secession-museon näyttelyyn, jonka teemana ja järjestäjänä oli Venäläisten taiteilijoiden yhdistys.
Vuoden 1905 vallankumouksellisen liikehdinnän aikana Bakst työskenteli avustajana lehdille kuten taidelehti Zolotoje runo (ven. Золотое руно, Kultainen talja, ilmestyi 1906-1909, Mir iskusstvan moskovalainen vastine), Valeri Brjusovin arvostettu kirjallisuuslehti, symbolistien äänenkannattaja Vesy (ven. Весы, Vaaka, ilmestyi 1904-1909), poliittinen satiirilehti Župel (ven. Жупел, 'Pelätin', ilmestyi 1905-1906); sen seuraaja, poliittinen satiirilehti Adskaja Pošta (ven. Адская почта, 'Helvetin posti', ilmestyi 1906), satiirinen huumorilehti Satyricon (ven. Сатирикон, ilmestyi 1900-1914) ja taidekuvalehti Apollon (ven. Аполлон, ilmestyi 1909-1917), johon hän suunnitteli vuonna 1909 kaksi ensimmäistä kantta.
Hän osallistui myös nimekkäiden aikakauslehtien kuten "Keisarillisten teatterien vuosikirja" (ven. Ежегодника Императорских театров) ja "Venäjän taideaarteet" (ven. Художественные сокровища России) tekemiseen. Ensinmainittuun ylelliseksi muodostuneeseen taidejulkaisuun hänet kutsui mukaan Sergei Djagilev vuonna 1900. Hän teki myös kirjojen graafista suunnittelua, muun muassa Aleksandr Blokin vuonna 1907 ilmestyneeseen 'Luminaamio' (ven. Снежная маска) runoteokseen.
Léon Bakst osallistui ensimmäistä kertaa Pariisin syyssalonkiin vuonna 1905, ja vuodesta 1906 lähtien hänet hyväksyttiin salongin elinikäiseksi jäseneksi.
Muu taiteellinen työ

Venäjällä oleskelunsa aikana hän opetti kuuluisassa pietarilaisessa E. N. Zvantsevan taidekoulussa, ja yksi hänen oppilaistaan vuosina 1908-1910 oli Marc Chagall, joka oli kuuliainen mutta kuitenkin omanperäisen kapinallinen oppilas. Heidän suhteensa rikkoutui vuonna 1910, sillä Bakst kehotti Chagallia olemaan matkustamatta Pariisin. Siellä näet siitä aiheutuisi nuorelle maalarille vain taiteellisia harmeja, ja taloudellisesti olisi mahdollista kokea jopa nälkäkuolema.
Vuonna 1912 Keisarillisen baletin Lontoon-kiertueen jälkeen Bakstista tuli todellinen tähti Englannissa, Bloomsbury-ryhmän suosikki ja hän vaikutti kokonaisen nuorten brittitaiteilijoiden joukon muodostumiseen. Lavastussuunnittelijan työnsä lisäksi häneltä tilasivat taidetta art deco -aikakaudella useat englantilaiset toimeksiantajat. Bakstin näyttely Lontoon Fine Art Societyssa oli valtava menestys, jonka jälkeen James ja Dorothy de Rothschild kutsuivat Bakstin suunnittelemaan sisustusta omistamaansa Waddesdonin kartanoon vuonna 1913. Bakst loi sarjan luonnosmuotokuvia ja seitsemän Prinsessa Ruusunen -aiheista paneelia, jonka hahmojen malleina oli käytetty Rotschildien perheenjäseniä. Tarina on kuvattu seitsemässä seinäpaneelissa, jotka reunustavat Buckinghamshiressa sijaitsevan kartanon soikean, teatterityylisen "Bakst-huoneen" seiniä.
Bakstin monipuolinen lahjakkuus ulottui eri alueille: hän työskenteli vaatteiden, lavasteiden, sisustusten, tekstiilien jne. suunnittelijana. Rothschildien Waddesdonin kartanon sisustussuunnittelun lisäksi hän suunnitteli myös näyttelyitä Mir iskusstva -ryhmässä ja työskenteli huonekalu- ja sisustussuunnittelijana "Sovremennoje Iskusstvossa" (ven. "Nykytaide").
Amerikkalainen silkkiteollisuusliikemies Arthur Selig kutsui Bakstin tekemään tekstiilisuunnittelua Yhdysvaltoihin ja heidän yhteistyönsä onnistui ja menestyi mainiosti. Bakstin työt olivat laajalti esillä Yhdysvalloissa. Berliinin Photographic Companyn New Yorkin johtaja Martin Birnbaum järjesti Bakstin töistä vuonna 1913 New Yorkissa näyttelyn, joka oli esillä myös Detroitissa (1913), Buffalossa (1914), Cincinnatissa (1914), Chicagossa (1914) ja Montrealissa (1914).
Vuonna 1922 hän vieraili Yhdysvalloissa Baltimoressa Evergreen Housessa, amerikkalaisen ystävänsä Alice Garrettin asunnossa. Bakst suunnitteli Evergreen Housen ruokasalin sisustuksen šokeeraavan kirkkaankeltaisen ja kiinanpunaisen yhdistelmäksi. Taiteilija teki talon pienestä noin vuodelta 1885 peräisin olleesta voimistelusalista värikkään modernistisen yksityisteatterin. Se on ainoa säilynyt Léon Bakstin suunnittelema yksityisteatteri, joka kunnostettiin vuonna 1990 alkuperäiseen asuunsa. Alice Garrettista tuli Bakstin agentti Yhdysvalloissa hänen palattuaan takaisin kotiin vuonna 1920, ja Garrett järjesti kaksi näyttelyä taiteilijan töistä New Yorkin Knoedler Galleryssä sekä kiertäviä näyttelyitä Yhdysvalloissa.
Muotisuunnittelu

1910-luvun alussa Bakst alkoi suunnitella ammattimaisesti vaatemallistoja. Hänen asiakkaansa ​​olivat ylhäisön parista: suuriruhtinatar Jelena Vladimirovna Romanova (Aleksanteri II:n pojantytär), ranskalainen näyttelijä Eva Lavalière; aateliset Fjokla Georgijevna Orlova-Davidova, sisarukset Jelena Pavlovna Olive ja ruhtinatar Natalia Pavlovna Gortšakova. Vuosina 1912-1913 Bakst suunnitteli vaatteita Jeanne Paquinin pariisilaiselle muotitalolle. Hän teki vuonna 1913 kolmen vuoden sopimuksen Paquinin muotitalon kanssa ja suunnitteli kenkiä Camille Roger'lle sekä hattuja Hellsterille. Bakstin Paquinille tekemä mallisto saavutti suuren maineen Pariisissa keväällä 1913 ja siitä tehtiin kokosivun valokuvitettu artikkeli amerikkalaiseen Vogue muotilehteen jo kesäkussa 1912. Asukokonaisuuksiin kuuluivat myös Bakstin suunnittelemat hatut, niiden harsot, kengät, hansikkaat ja kampaukset.
Bakstia voidaan pitää suunnittelijana, joka toi orientalistisen tyylin länsimaiseen pukumuotiin.
Perintö

Léon Bakst kuoli Pariisin esikaupungissa vuonna 1924 keuhkoödeemaan. Hänen hautansa sijaitsee Pariisissa Batignollesin hautausmaan osastossa numero 25.
Léon Bakstin kotikaupungissa Hrodnassa on hänelle nimetty katu. Vuonna 2016 hänestä julkaistiin postimerkki Valko-Venäjällä.
Eräitä teoksia

Mir iskusstva 
 Taiteen maailma 1898–1924
Boris Kustodijev, 
, 1916–1920.
Johtajat
Aleksandr Benois | Sergei Djagilev
Venäläisiä taiteilijoita
Natan Altman | Léon Bakst | Isaak Levitan | Konstantin Korovin | Mihail Nesterov | Valentin Serov | Konstantin Somov | Mihail Vrubel
Suomalaisia taiteilijoita
Albert Edelfelt | Akseli Gallen-Kallela | Eero Järnefelt | Pekka Halonen | Ville Vallgren | Väinö Blomstedt | Magnus Enckell
Muuta
Ballets russes
Venäjän ja Neuvostoliiton avantgarde
Kazimir Malevitš  1913 tai 1920–1930.
Artikkelit
Abstrakti taide | Agitaatioposliini | Kulkukoiran kellari | Mir iskusstva | Venäläinen formalismi | Voitto auringosta
Suuntaukset
Akmeismi | Futurismi | Konstruktivismi | Suprematismi | Venäläinen symbolismi | Zaum
Tekijät
Anna Ahmatova | Aleksanteri Ahola-Valo | Natan Altman | Mihail Bahtin | Léon Bakst | Andrei Belyi | Nikolai Berdjajev | Ivan Bilibin | Aleksandr Blok | Joseph Brodsky | Marc Chagall | Sonia Delaunay | Sergei Djagilev | Sergei Eisenstein | Pavel Filonov | Mihail Fokin | Naum Gabo | Nikolai Gumiljov | G. I. Gurdjieff | Daniil Harms | Thomas de Hartmann | Velimir Hlebnikov | Wassily Kandinsky | El Lisitski | Anatoli Lunatšarski | Vladimir Majakovski | Kazimir Malevitš | Osip Mandelštam | Vsevolod Meyerhold | Kuzma Petrov-Vodkin | Vsevolod Pudovkin | Aleksandr Rodtšenko | Nicholas Roerich | Olga Rozanova | Konstantin Somov | Dmitri Šostakovitš | Vladimir Tatlin | Marina Tsvetajeva | Pjotr Demjanovitš Uspenski | Dziga Vertov
Walter Nouvel, 1895
Dmitri Filosofov, 1897
Aleksandr Benois, 1898
Vasili V. Rozanov, 1901
Le souper, 1902
Venäläisen laivaston kunniaksi järjestetty karnevaali Pariisissa, 1902
Andrei Belyi, 1905
Zinaida Gippius, 1906.
Andreï Biély
Sergei Djagilev, 1906
Terror Antiquus, (Zeuksen salama), 1908.
Ida Rubinstein, n. 1910
Šeherazade, 1910
Tulilintu, 1910
Cléopâtre, 1910
Le Spectre de la Rose (Ruusu-unelma), 1911
Narcissus, 1911
Faunin iltapäivä, 1912
Le Dieu bleue, 1912
Vaatesuunnitelmia Jeanne Paquinin muotitalolle, Pariisi 1912
Tulilintu luonnos, 1915
Les Orientales, 1917
Aiheesta muualla

Kuvia tai muita tiedostoja aiheesta Léon Bakst Wikimedia Commonsissa
Silverage.ru (Arkistoitu – Internet Archive) (venäjäksi)
Rollins.edu (englanniksi)
Leon Bakst, Absolutearts (englanniksi)
Léon Bakst'n teoksia, The Russian Art Gallery (englanniksi)
Léon Baktsin vaatesuunnittelua Venäjällä 1910-luvulla (venäjäksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Belgia  Yhdysvallat  Ruotsi  Latvia  Tšekki  Australia  Kreikka  Alankomaat  Puola  Portugali 
Tieteilijät:  CiNii 
Taiteenala:  South Australia  FID  Museum of Modern Art  Musée d'Orsay  RKD Artists  ULAN 
Henkilöt:  Deutsche Biographie  DDB  Trove 
Muut:  Europeana  RISM  SNAC  IdRef 
Léon Bakstin syntymän 150-vuotisjuhlan kunniaksi vuonna 2016 julkaistu postimerkki Valko-Venäjällä
Amedeo Modigliani, Leon Bakst, 1917.
Käännös suomeksi
Kain

| Kain> קַיִן |
| --- | --- |
 Andrei Mironovin Kain ja Abel (2015) Yksityiskohta.
Henkilötiedot
Syntynyt: 64–70 AM
Kuollut: 930 AM
Vanhemmat:   Aadam  Eeva 
Lapset:   Henok 
Sukulaiset:   Abel (veli)  Set (veli) 
Kain johdattaa Abelia kohti kuolemaa. James Tissotin (1836-1902) maalaus.
Kain (hepr. ‏קַיִן‎, Kajin) oli Raamatun Ensimmäisen Mooseksen kirjan mukaan ensimmäisten ihmisten, Aadamin ja Eevan, poika.
Raamatun kertomus

Raamatun kertomuksen mukaan Kain oli maanviljelijä ja hänen veljensä Abel oli lammaspaimen. Kain suuttui veljelleen ja tappoi tämän, koska Jumala oli suosiollisempi Abelin uhrille. Tapon jälkeen Jumala kysyi Kainilta, missä hänen veljensä on. Kain vastasi: "Olenko minä veljeni vartija?" Kain kirottiin, ja häneen pantiin Kainin merkki. Raamattu ei kerro, millainen tuo merkki oli, mutta sen tarkoitus oli olla merkkinä, ettei kukaan, kuka hänet kohtaa, tappaisi häntä. Kain muutti asumaan  Eedenin itäpuolelle ja oli ensimmäinen, joka perusti kaupungin. Kain sai pojan, jonka nimi oli Henok.
Koraanin kertomus

Tarina Kainista ja Abelista tai oikeammin "Adamin kahdesta pojasta" löytyy  Koraanin Katetun pöydän suurasta 5 (27–30). Koraani kertoo: "kumpikin heistä uhrasi ja toisen uhri vastaanotettiin, toisen uhria ei vastaanotettu. (Toinen) sanoi: »Totisesti, minä surmaan sinut».
Kohtausta seuraa tarina korpista: "Ja Jumala lähetti korpin, joka raapi maata näyttääkseen hänelle, kuinka hänen veljensä alaston ruumis olisi kätkettävä." (5:31). Jälkimmäistä tarinaa ei ole Raamatussa, mutta sekin löytyy rabbiinisista kirjoituksista.  Koraanista veljesten nimet puuttuvat, mutta myöhemmissä islamilaisissa teksteissä he ovat Qabil ja Habil.
Koraanissa kertomusta seuraa jae 32: "Tämän johdosta annoimme Israelin lapsille säädöksen, että kuka ikinä ottaa hengiltä ihmisen muutoin kuin verikostoksi tai pahuuden ehkäisemiseksi maassa, hän on kuin olisi tappanut kaikki ihmiset; ja ken ikinä pelastaa yhden hengen, hän on kuin olisi pelastanut kaikkien ihmisten hengen --".   Geiger antaa tekstin heprealaiseksi lähteeksi Mishnah Sanhedrinin luvun 4.
Aihe kirjallisuudessa

Danten Jumalaisessa näytelmässä ennen Juudaan helvettiä Dante ja Vergilius kävelevät yhdeksännen piirin Kainassa, missä sukulaistensa murhaajat viruvat jäisessä tuomiossaan.
Isaac Asimov on kuvannut Kainin ja Abelin tarinaa allegoriana nomadien ja maanviljelijöiden ristiriidasta.
Aiheesta muualla

Wikimedia Commonsissa on kuvia tai muita tiedostoja aiheesta .
1 Moos. 4:1-24, kertomus Kainista ja Abelista, sekä Kainin jälkeläisistä
Kain muualla Raamatussa kuin 1. Mooseksen kirjassa
Vänrikki Skool

| Vänrikki Skool Frederik |
| --- | --- | --- |

Studioalbumin tiedot
 Julkaistu: 1986
 Tyylilaji: Iskelmä
 Kesto: 35.04
 Levy-yhtiö: Reetu Records
Frederikin muut julkaisut
| Singapore 1984 | Vänrikki Skool 1986 | Poing poing poing 1987 |
Vänrikki Skool on Frederikin julkaisema ja hänen perustamansa Reetu Recordsin kolmas levy.
Kappaleet > A-puoli

Pyörät tulessa – 3.26
Huonojen naisten yö – 3.22
Rakkauden rauniot – 3.56
Voittaa voit jossakin – 3.56 (You can win if you want)
Menneet on menneitä – 3.13
Kappaleet > B-puoli

Kapakan rippituoli – 3.38
Vaatteet pois – 3.00
Nana naiset on ihania – 3.20
Vänrikki Skool – 3.28
Anna mulle yksi yö – 4.20
Aiheesta muualla

Vänrikki Skool discogs.com -sivustolla (englanniksi)
| n k Frederik |
| --- | --- |
Studioalbumit:  Tulin, näin ja voitin...  En periks anna milloinkaan  Se jokin minulla on  Ramaya  Olen Dracula  Tuu jo tangoon  Tsingis Khan  Kolmekymppinen  Alta pois  Roadstar  Singapore  Vänrikki Skool  Poing Poing Poing  Frederik & Café Casablanca  Uhri rakkauden  Parhaat vuodet - Prinssi Frederik XIV  Killeri  Hulabaloo  Adios  Kuka sinä olet  Sä tulit koputtamatta  Täydet kympit  Pelimies  Äijäenergiaa  Ladyboy  Missä on jatkot? 
Kokoelmat:  Parhaat päältä  28 parasta  Pelkkää rautaa  2 alkuperäistä Tsingis Khan ja Kolmekymppinen  20 suosikkia – Tsingis Khan  20 suosikkia – Rensselit pykälään  30 hittiä! – Live  Kovimmat hitit  20 suosikkia – Se jokin sinulla on  Tuu jo tangoon – 35 vuotta rautaista Reetua  Nostalgia  Tähtisarja – 30 suosikkia (Frederik)  Tulin näin ja voitin, Kolmekymppinen  Suomidiskon Kuningas - Livenä Flamingo Clubilla  Finnhits 2012 kiertue  MatsoRakkautta 
Muuta:  diskografia
30 hittiä! – Live

| 30 hittiä! – Live Frederik |
| --- | --- | --- |

Kokoelmalevyn tiedot
 Julkaistu: 1999
 Formaatti: CD-levy
 Levy-yhtiö: Reetu Records
Listasijoitukset
  9.
30 hittiä! – Live on vuonna 1999 julkaistu Frederikin kokoelmalevy. Levy on äänitetty Frederikin keikalla.
Kappaleet

Tyttö kuin tiikeri – Kung Fu taistelee – Linda Linda – Tsingis Khan – 5.48
Pikku Tiina – Ramaya – 3.54
Viikonloppu – 2.56
Poing poing poing - St. Pauli ja Reberbahn - Kun ei rahat riitä - Vielä yhdet – 5.04
Kotiinpäin äiti – 3.40
Sheikki Ali Hassan – Harva meistä on rautaa – Titanic – 3.39
Hafanana – Ei tippa tapa – 3.50
Säkkijärvenpolkka tallinvintillä – Tyylilyyli – Beat it – 4.07
Rentun ruusu – Ryysyranta – 4.59
Hyväillä ja hoivata – 4.08
Kaikki bailaa – 3.41
Ii – Roadstar – 3.54
Markkinarako – Stenka Rasin – Kasakkapartio – 4.50
Miesstrippari – Nakurantaan – Eero Eros – Ode to joy – 6.43
Kolmekymppinen – 2.14
Uhri rakkauden

| Uhri rakkauden Frederik |
| --- | --- | --- |

Studioalbumin tiedot
 Julkaistu: 1989
 Tyylilaji: Iskelmä
 Levy-yhtiö: Reetu Records
Frederikin muut julkaisut
| Frederik & Café Casablanca 1988 | Uhri rakkauden 1989 | Parhaat vuodet - Prinssi Frederik XIV 1990 |
Uhri rakkauden on Frederikin vuonna 1989 julkaisema ja Tallinnassa levytetty albumi. Albumia äänittäessään hänestä tuli ensimmäinen Neuvostoliiton alueella levyttänyt länsimaalainen. Albumilta löytyy muun muassa Elvis Presleyn ”The Wonder of You”:n suomenkielinen versio ”Ei rakkautta voi ostaa” ja ”Return to Sender” nimellä ”Takki täynnä”. Levy sisältää myös monia muita Elvis Presleyn kappaleita suomennettuna, muun muassa:
”Don't Be Cruel” nimellä ”Julma oot”
”Can't Help Falling In Love” nimellä ”Siellä on maailmain”
”Don't” nimellä ”Pois”
”One Night” nimellä ”Yksi yö”
”A Big Hunk O'Love" nimellä ”Iso lemmenpala”
”Crying in The Chapel” nimellä ”Kappelin kellot”
Frederik on nimennyt Elviksen yhdeksi esikuvakseen. Albumi myi timanttilevyyn oikeuttavan määrän.
Kappaleet > CD 1

Julma oot – 2.43 (Don't Be Cruel)
Siellä on maailmain – 3.15 (Can't Help Falling In Love)
Sun kyynelees – 3.56
Pois – 3.15 (Don't)
Sinne kaipaan – 3.35
Yksi yö – 3.08 (One Night)
Kappaleet > CD 2

Rakkauden uhri – 4.00
Ei rakkautta voi ostaa – 2.45 (The Wonder of You)
Takki täynnä – 3.30 (Return To Sender)
Iso lemmenpala – 2.53 (A Big Hunk O'Love)
Aamu on viisaampi iltaa – 2.53
Kappelin kellot – 3.35 (Crying in The Chapel)
| n k Frederik |
| --- | --- |
Studioalbumit:  Tulin, näin ja voitin...  En periks anna milloinkaan  Se jokin minulla on  Ramaya  Olen Dracula  Tuu jo tangoon  Tsingis Khan  Kolmekymppinen  Alta pois  Roadstar  Singapore  Vänrikki Skool  Poing Poing Poing  Frederik & Café Casablanca  Uhri rakkauden  Parhaat vuodet - Prinssi Frederik XIV  Killeri  Hulabaloo  Adios  Kuka sinä olet  Sä tulit koputtamatta  Täydet kympit  Pelimies  Äijäenergiaa  Ladyboy  Missä on jatkot? 
Kokoelmat:  Parhaat päältä  28 parasta  Pelkkää rautaa  2 alkuperäistä Tsingis Khan ja Kolmekymppinen  20 suosikkia – Tsingis Khan  20 suosikkia – Rensselit pykälään  30 hittiä! – Live  Kovimmat hitit  20 suosikkia – Se jokin sinulla on  Tuu jo tangoon – 35 vuotta rautaista Reetua  Nostalgia  Tähtisarja – 30 suosikkia (Frederik)  Tulin näin ja voitin, Kolmekymppinen  Suomidiskon Kuningas - Livenä Flamingo Clubilla  Finnhits 2012 kiertue  MatsoRakkautta 
Muuta:  diskografia
Kimi Kuusela

| Kimi Kuusela> Henkilötiedot |
| --- | --- |
Syntynyt: 26. huhtikuuta 2001 (ikä 23) Jyväskylä, Suomi
Kansalaisuus:   Suomi
Jääkiekkoilija
Lempinimi:  Kimmo
Pelipaikka:  puolustaja
Maila:  vasen
Pituus:  180 cm
Paino:  75 kg
Seura
Seura:  KeuPa HT
Sarja:  Mestis
Pelinumero:  4
Pelaajaura
Pääsarjaura:  2020–
Aik. seurat:  JYP (SML)
Kimi Kuusela (s. 26. huhtikuuta 2001 Jyväskylä) on suomalainen jääkiekkopuolustaja, joka pelaa Mestis-joukkue KeuPa HT:ssä.
Ura > Seuraura

Kuusela on JYPin kasvatti. Hän oli kaudella 2016–2017 joukkueensa tehokkain puolustaja sekä C-nuorten SM-karsinnoissa tehoilla 4+10=14 että C-nuorten SM-sarjan runkosarjassa tehoilla 3+9=12. Kaudella 2017–2018 Kuusela oli B-nuorten Mestiskarsinnoissa JYPin eniten maaleja tehnyt puolustaja viidellä osumallaan ja B-nuorten SM-sarjan runkosarjassa joukkueen tehokkain puolustaja tehoilla 2+6=8. Kaudella 2018–2019 hän toimi joukkueen kapteenina. Kuusela oli JYPin B-nuorten tehokkain puolustaja tehoilla 5+16=21.
Kesäkuussa 2019 Kuusela teki JYPin kanssa kolmivuotisen juniorisopimuksen. Hän oli kaudella 2019–2020 JYPin A-nuorten eniten maaleja tehnyt puolustaja kahdeksalla osumallaan. Tammikuussa 2020 seura lainasi Kuuselan Mestis-joukkue KeuPa HT:hen, jossa hän pelasi kaksi ottelua. Kuusela sai tililleen myös kaksi ensimmäistä SM-liigaotteluaan. Hän sai tililleen ensimmäisen liigaottelunsa 31. tammikuuta 2020 Saimaan Palloa vastaan. Kuuselalle avautui paikka JYPin kokoonpanosta, kun Roni Allén asetettiin pelikieltoon. Hänet merkittiin JYPin seitsemänneksi puolustajaksi. Kuusela jäi ottelussa kuitenkin ilman peliaikaa. Hän sai ensimmäiset jääaikansa SM-liigassa seuraavassa ottelussa 1. helmikuuta 2020 vieraissa Tapparaa vastaan. Kuusela merkittiin JYPin seitsemänneksi puolustajaksi. Hän sai ottelussa jääaikaa 8.51 minuuttia. Kuusela keräsi myös yhden kahden minuutin jäähyn kampituksesta.
Maaliskuussa 2020 Kuusela teki JYPin kanssa kaksivuotisen SM-liigasopimuksen. Seura lainasi hänet lokakuussa 2020 toistaiseksi voimassa olevalla sopimuksella Mestis-joukkue KeuPa HT:hen, jossa Kuusela pelasi 15 runkosarjaottelua tehopistein 1+3=4 ja kolme playoff-ottelua ilman tehopisteitä. Hän pelasi JYPin SM-liigajoukkueessa kauden aikana 24 runkosarjaottelua ilman tehopisteitä. Kaudella 2021–2022 Kuusela pelasi SM-liigassa seitsemän runkosarjaottelua ilman tehopisteitä. Hän pelasi suurimman osan kaudestaan JYPin U20-joukkueessa, jonka eniten maaleja tehnyt puolustaja Kuusela oli viidellä osumallaan. Hän voitti myös joukkueen sisäisen tehotilaston lukemalla +19.
Kaudeksi 2022–2023 Kuusela siirtyi vuoden mittaisella sopimuksella KeuPa HT:n Mestis-joukkueeseen. Toukokuussa 2023 hän teki seuran kanssa vuoden mittaisen jatkosopimuksen, kuten taas toukokuussa 2024.
Ura > Maajoukkueura

Kuusela on pelannut seitsemän nuorten maaottelua.
Nostalgia (Frederik)

| Nostalgia - Frederik Frederik |
| --- | --- | --- |

Kokoelmalevyn tiedot
 Äänitetty : 1972-1977
 Julkaistu: 2006
 Formaatti: CD-levy
 Tyylilaji: Iskelmä, pop, rock´n roll
 Kesto: 43.11
 Levy-yhtiö: Warner Music Finland
Nostalgia - Frederik on Nostalgia -sarjan julkaisu, joka sisältää joukon Frederikin vähemmän tunnettuja levytyksiä. Mukana on muun muassa Kai Hyttisen tunnetuksi tekemä Nosta lippu salkoon ja Frederikin versio Virve Rostiin hitistä "Menolippu - One Way Ticket", jonka Frederik levytti nimellä Paluulippu. Mukana on myös Frederikin vähemmän tunnettuja rock´n roll kappaleita sekä aiemmin vain vuonna 1972 singlenä julkaistu "Jeesus Kristus", joka on Vexi Salmen suomeksi sanoittama versio brasilialaisen Roberto Carlosin vuonna 1970 levyttämästä hitistä.
Kappaleet

Otan minkä otan – 2.29
Voi pienoinen - Hey Little Girl – 3.00
Nosta lippu salkoon - Tie A Yellow Ribbon Round The Old Oak Tree – 3.21
Kunnon maalaishäät - She Didn´t Forget Her Shoes – 2.45
Paluulippu - One Way Ticket – 2.16
Hyvä nainen - Mean Woman Blues – 2.20
East Virginia – 2.48
Vaihda jo tyylisi – 2.39
Toro – 3.12
Sanna Sanna sata suukkoo mulle anna - Bella Bella – 3.04
Jeesus Kristus - Jesus Christo – 3.37
Meksikon pikajuna - Orient Express – 2.35
Desiree – 3.10
Nuoruuden päivät – 2.59
Onko totta vai ei – 2.50
Adios (albumi)

| Adios Frederik |
| --- | --- | --- |

Studioalbumin tiedot
 Julkaistu: 1993
 Tuottaja(t): Esa Nieminen
 Tyylilaji: iskelmä
 Levy-yhtiö: Finnlevy
Frederikin muut julkaisut
| Hulabaloo 1992 | Adios 1993 | Kuka sinä olet 1996 |
Adios on vuonna 1993 julkaistu Frederikin albumi. Levyn tunnetuin kappale lienee "Kyynelten jälkeen".
Kappaleet

Adios – 3.30
Kyynelten jälkeen – 3.01
Jos takaisin saisin sun – 4.05
Kasakkapartio – 3.50
Sammuta mun kaipuuni – 3.56
Naisten haku – 3.09
Yö kuin yö – 3.09
Se olit sinä – 3.20
En oo joo-joo mies – 3.45
Älä mene vielä – 3.35
Kuka voisi rakastaa minua – 3.51
Sylistäsi ethän päästä – 3.40
Aiheesta muualla

Adios discogs.com -sivustolla (englanniksi)
| n k Frederik |
| --- | --- |
Studioalbumit:  Tulin, näin ja voitin...  En periks anna milloinkaan  Se jokin minulla on  Ramaya  Olen Dracula  Tuu jo tangoon  Tsingis Khan  Kolmekymppinen  Alta pois  Roadstar  Singapore  Vänrikki Skool  Poing Poing Poing  Frederik & Café Casablanca  Uhri rakkauden  Parhaat vuodet - Prinssi Frederik XIV  Killeri  Hulabaloo  Adios  Kuka sinä olet  Sä tulit koputtamatta  Täydet kympit  Pelimies  Äijäenergiaa  Ladyboy  Missä on jatkot? 
Kokoelmat:  Parhaat päältä  28 parasta  Pelkkää rautaa  2 alkuperäistä Tsingis Khan ja Kolmekymppinen  20 suosikkia – Tsingis Khan  20 suosikkia – Rensselit pykälään  30 hittiä! – Live  Kovimmat hitit  20 suosikkia – Se jokin sinulla on  Tuu jo tangoon – 35 vuotta rautaista Reetua  Nostalgia  Tähtisarja – 30 suosikkia (Frederik)  Tulin näin ja voitin, Kolmekymppinen  Suomidiskon Kuningas - Livenä Flamingo Clubilla  Finnhits 2012 kiertue  MatsoRakkautta 
Muuta:  diskografia
Frederikin diskografia

| 0 | 1 | 2 |
| --- | --- | --- |
 Frederik Kiuruvedellä 16.7.2008 Iskelmän juhlaa 10 vuotta -tapahtumassa
Julkaisut
| ↙Studioalbumit | 26 |  |
| ↙Kokoelmat | 16 |  |
| ↙Singlet | 95 |  |
Frederik on suomalainen muusikko.